ทหารไทยเร่งผู้ถือหุ้นจองซื้อหุ้นใหม่ภายใน15วัน
“ปิติ ตัณฑเกษม” ซีอีโอ ทีเอ็มบี ลงสาขาในฐานะผู้ถือหุ้น แสดงความพร้อมใช้สิทธิจองซื้อหุ้นสามัญเพิ่มทุนของ TMB วันนี้
8 พ.ย. 2562

“ปิติ ตัณฑเกษม” ซีอีโอ ทีเอ็มบี ลงสาขาในฐานะผู้ถือหุ้น แสดงความพร้อมใช้สิทธิจองซื้อหุ้นสามัญเพิ่มทุนของ TMB วันนี้
นายปิติ ตัณฑเกษม ประธานเจ้าหน้าที่บริหาร ทีเอ็มบี หรือ ธนาคารทหารไทย จำกัด (มหาชน) ลงสาขาด้วยตัวเอง ในฐานะผู้ถือหุ้น แสดงความพร้อมในการใช้สิทธิจองซื้อหุ้นสามัญเพิ่มทุนของ TMB ณ สำนักงานใหญ่ ทีเอ็มบี
ทั้งนี้ โอกาสในการใช้สิทธิจองซื้อหุ้นสามัญเพิ่มทุนของ TMB มีเวลาเพียง 15 วัน เริ่มตั้งแต่วันนี้ จนถึง 22 พฤศจิกายน 2562 ซึ่งขณะนี้มีผู้ถือหุ้นที่สามารถใช้สิทธิได้เกือบ 100,000 ราย เพื่อให้ได้รับความสะดวกในการทำธุรกรรมดังกล่าว จึงแนะนำให้ผู้ถือหุ้นไปใช้สิทธิจองซื้อหุ้นเพิ่มทุนตั้งแต่วันแรกๆ ไม่ควรรอถึงวันท้ายๆ ซึ่งสามารถไปทีเอ็มบีทุกสาขาทั่วประเทศ ช่วงวันจันทร์-ศุกร์ เวลา 8.30 – 15.30 น.